Pielikums  Nr.2
Apstiprināts Dienvidkurzemes novada pašvaldības
 Īpašuma atsavināšanas un izsoļu komisijas
    12.10.2026. videokonferences sēdē, prot. Nr.62/2026- IAIKP 2.p.

IZSOLES NOTEIKUMI
telpu nomas tiesībām 

Izsoles datums: 2026.gada 11.novembrī plkst.12.40
Izsole notiek: Durbes pilsētas, Durbes, Dunalkas, Tadaiķu un Vecpils pagastu apvienības pārvalde, Parka iela 2, Lieģi, Tadaiķu pagasts, Dienvidkurzemes novads.
Izsole tiek rīkota, pamatojoties uz Publiskas personas finanšu līdzekļu un mantas izšķērdēšanas novēršanas likuma” 2.panta pirmo daļu, 3. panta 2. punktu, Pašvaldību likuma 73.panta trešo daļu, 2018.gada 20.februāra Ministru kabineta noteikumu Nr.97 “Publiskas personas mantas iznomāšanas noteikumi” 23.punktu, 80.punktu.
Izsoli organizē Dienvidkurzemes novada pašvaldības Īpašuma atsavināšanas un izsoļu komisija (turpmāk – izsoles rīkotājs), pieaicinot nepieciešamos speciālistus.
1. Informācija par nekustamo īpašumu
1.1. [bookmark: _Hlk189818708][bookmark: _Hlk242194478]pašvaldībai piederoša nekustamā īpašuma nedzīvojamā telpa: Nr.11 13,9 m2 platībā, kura atrodas telpu grupā ar kadastra apzīmējumu 64150060056001011 nekustamā īpašumā Aizputes ielā 6, Priekulē, Dienvidkurzemes novadā, ēkā ar kadastra apzīmējumu 64150060056001, komercdarbības vajadzībām.
1.2. Nekustamais īpašums Aizputes iela 6, Priekule, Dienvidkurzemes novads, ar kadastra numuru 64155060004, sastāvošs no būves ar kadastra apzīmējumu 64150060056001, reģistrēts Kurzemes rajona tiesas Priekules pilsētas zemesgrāmatas nodalījumā Nr.100000435046 Dienvidkurzemes novada pašvaldības īpašumā.
1.3. Būves sastāvā ietilpst 11 nedzīvojamās telpu grupas. Iznomājamā telpa Nr.11, 13,9 m² platībā ietilpst telpu grupā ar kadastra apzīmējumu 64150060056001011.
1.4. Nekustamais īpašums nodots apsaimniekošanā sabiedrībai ar ierobežotu atbildību “Priekules nami”.
1.5. Nomas termiņš no līguma noslēgšanas dienas līdz 2035.gada 31.decembrim.
1.6. Izsoles Objektu nav tiesības nodot apakšnomā

2. Izsoles veids, maksājumi un samaksas kārtība
2.1. Izsoles veids- mutiska ar augšupejošu soli
2.2. Maksāšanas līdzekļi par Objektu – 100 % euro
2.3. [bookmark: _Hlk242189385][bookmark: _Hlk242189403]Objekta nomas sākumcena–  21 EUR (divdesmit viens euro) mēnesī bez pievienotā vērtības nodokļa (PVN). Papildus nomas maksai nomnieks sedz ar telpu lietošanu saistītos komunālos un apsaimniekošanas izdevumus saskaņā ar noslēgto telpu nomas līgumu, kā arī nekustamā īpašuma nodokli proporcionāli nomātajai platībai.
2.4. Izsoles solis – 2 EUR (divi euro) 
2.5. [bookmark: _Hlk182381728]Dalības maksa – 20 EUR (divdesmit euro), t.sk., PVN 21%

Izsoles dalības maksa jāiemaksā Dienvidkurzemes novada pašvaldības kontā: 
Dienvidkurzemes novada pašvaldība
Lielā iela 54, Grobiņa, Dienvidkurzemes novads, LV 3430
Reģ. Nr. 90000058625
AS “SWEDBANK”
Konta Nr. LV23HABA0551035168408
[bookmark: _Hlk229566184]Ar atzīmi: Aizputes ielā 6, Priekulē, Dienvidkurzemes novads, nomas izsole

3. Izsoles subjekts
3.1. Izsoles dalībnieki ir pretendenti – fiziska vai juridiska persona -, kura iemaksājusi 2.5.punktā norādīto maksājumu
3.2. Izsoles pretendentu nodokļu, tai skaitā, nodevu un valsts obligātās sociālās apdrošināšanas iemaksu, parāds Latvijas Republikā vai valstī, kurā tas reģistrēts, nepārsniedz 150 EUR (viens simts piecdesmit euro). Nodokļu nomaksa tiek pārbaudīta Valsts ieņēmumu dienesta publiskajā nodokļu parādnieku datubāzē. Kā arī izsoles pretendentam nedrīkst būt nenokārtotu saistību pret Dienvidkurzemes novada pašvaldību saskaņā ar citām līgumsaistībām vai nekustamā īpašuma nodokli un pašvaldības dome pēdējā gada laikā nav lauzusi jebkādu līgumu ar izsoles dalībnieku tā rīcības dēļ.

4. Izsoles pretendentu reģistrēšana
4.1. Par izsoles dalībniekiem tiek reģistrētas fiziskas un juridiskas personas, iesniedzot pieteikumu (1.pielikums) un maksājumu dokumentu par dalības maksas samaksu. 
4.2. Papildus iesniedzamie dokumenti:
4.2.1. fiziskajai personai, ja to pārstāv cita persona,- notariāli apstiprināta pilnvara,
4.2.2. juridiskajai personai, ja to nepārstāv tās amatpersona,- pilnvara pārstāvēt juridisko personu izsolē,
4.2.3. juridiskas personas izpildinstitūcijas lēmums piedalīties izsolē.
4.3. Pieteikums un maksājuma dokuments iesniedzams līdz 2026.gada 5.novembrim plkst.17.00 pašvaldības jebkurā klientu apkalpošanas centrā vai elektroniski parakstīts iesūtāms e-pastā pasts@dkn.lv. Pretendenta pienākums ir pārliecināties par dokumenta saņemšanu, zvanot uz tālr.26262287 (G.Brūders).
4.4. [bookmark: _Hlk112169680]Izsoles dalībniekus reģistrē izsoles dalībnieku sarakstā.
4.5. Reģistrētam izsoles dalībniekam izsoles rīkotājs izsniedz reģistrācijas apliecību, kurā ir šādi rekvizīti:
4.5.1. dalībnieka kartes numurs; 
4.5.2. dalībnieka vārds, uzvārds vai juridiskas personas pilns nosaukums; 
4.5.3. izsoles vieta un laiks;
4.5.4. izdošanas datums un izdevēja paraksts.
4.6.  Izsoles dalībnieka reģistrācijas apliecība, elektroniski parakstīta, tiek nosūtīta uz norādīto izsoles dalībnieka e-pasta adresi.
4.7. Reģistrācijai nodotie dokumenti dalībniekiem atpakaļ atdoti netiek
4.8. Izsoles dalībnieks netiek reģistrēts: 
4.8.1. ja nav izpildīti visi šo noteikumu 4.1.punktā un 4.2.punktā minētie norādījumi; 
4.8.2. ja ir nodokļu parāds vai nenokārtotas saistības pret Dienvidkurzemes novada pašvaldību; 
4.8.3. ja nav iestājies vai ir beidzies izsoles dalībnieku reģistrācijas termiņš. 
4.9. Izsoles rīkotājs nedrīkst izpaust jebkādas ziņas, kas saistītas ar izsoles dalībniekiem.
4.10. Izsoles dalībniekam ir tiesības pirms piedalīšanās izsolē apskatīt Objektu vai iepazīties ar tehniskajiem rādītājiem,  iepriekš par to informējot pa tālr. 28671972 (I.Lācīte).

5. Izsoles norise
5.1. Pie ieejas izsoles telpās dalībnieks uzrāda reģistrācijas apliecību, uz kuras pamata viņam izsniedz izsoles dalībnieka reģistrācijas karti, kuras numurs atbilst izsoles dalībnieku sarakstā un reģistrācijas apliecībā ierakstītājam dalībnieka kartes numuram, kā arī uzrāda personas apliecinošu dokumentu vai pilnvarojumu. 
5.2. Pirms izsoles sākšanas dalībnieki paraksta izsoles noteikumus.
5.3. Atklājot izsoli, izsoles vadītājs pārliecinās par solītāju ierašanos pēc iepriekš sastādīta saraksta. Pēc tam tiek paziņota Objekta nomas sākumcena un summa, par kādu cena tiek paaugstināta ar katru nākamo solījumu.
5.4. Dalībniekiem solīšana atļauta tikai pa vienam izsoles solim. Izsoles dalībnieki solīšanas procesā paceļ savu reģistrācijas karti ar numuru. Katrs šāds solījums ir dalībnieka apliecinājums, ka viņš palielina Objekta izsolāmās mantas nomas cenu par noteikto cenas pieauguma apmēru. Ja neviens no dalībniekiem augstāku cenu nepiedāvā, izsoles komisijas vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena Objekts ir iznomāts personai, kas solījusi pēdējo augstāko cenu. Dalībnieku reģistrācijas numurs un solītā cena tiek ierakstīta izsoles dalībnieku sarakstā.
5.5. Izsoles Objekts tiek uzskatīts par iznomātu ar brīdi, kad izsoles vietā izsoles dalībnieks, kas solījis pēdējo augstāko cenu, nekavējoties ar parakstu izsoles dalībnieku sarakstā apliecina tajā norādītās cenas atbilstību nosolītajai cenai.
5.6. Izsoles dalībnieks, kurš Objektu nosolījis, bet neparakstās izsoles dalībnieku sarakstā, uzskatāms par atteikušos no nosolītās mantas. Šādā gadījumā izsoles komisijas vadītājs ir tiesīgs šo dalībnieku svītrot no dalībnieku saraksta.
5.7. Ja pēc tam izsolē ir palikuši vismaz divi izsoles dalībnieki, tad izdara attiecīgu ierakstu  izsoles dalībnieku sarakstā un izsoli nekavējoties atkārto no viņu pēdējās nosolītās mantas cenas. Ja izsolē  palicis tikai viens dalībnieks, tad Objektu piedāvā nomāt vienīgajam palikušajam  dalībniekam bez solīšanas par šī dalībnieka pēdējo nosolīto Objekta cenu.
5.8. Ja uz izsoli ir reģistrējies viens dalībnieks, viņam ir tiesības nosolīt Objektu, pārsolot tā  nosacīto cenu par vienu soli.
5.9. Ja vairāki izsoles dalībnieki nosola pēdējo augstāko cenu, tad par izsoles uzvarētāju atzīstams izsoles dalībnieks ar mazāko reģistrācijas kartītes kārtas numuru
5.10. Ja izsolē neviens nav pārsolījis izsoles sākumcenu, izsoli atzīst par nenotikušu un rīko otro izsoli ar augšupejošu soli. 
5.11. Izsoles gaita tiek protokolēta.

6. Izsoles rezultātu apstiprināšana un līguma noslēgšana
6.1.  Izsoles rīkotājs 7 (septiņu) dienu laikā pēc izsoles apstiprina izsoles protokolu.
6.2.  Izsoles rezultātus apstiprina izsoles rīkotājs. 
6.3. Izsoles uzvarētājs iegūst tiesības slēgt nomas līgumu no līguma noslēgšanas dienas līdz 2035.gada 31.decembrim. Nomas līgumā tiek iekļauta nosolītā nomas maksa.
6.4. SIA “Priekules nami” amatpersona un izsoles uzvarētājs 2 (divu) mēnešu laikā no lēmuma par izsoles rezultātu apstiprināšanu saņemšanas dienas noslēdz nomas līgumu. (2.pielikums) 
6.5. Izsoles dalībnieks paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā Izsoles dalībnieks nomas līgumu neparaksta un neiesniedz attiecīgu atteikumu, uzskatāms, ka Izsoles dalībnieks no nomas līguma slēgšanas ir atteicies
6.6. Ja Izsoles dalībnieks, kurš piedāvājis augstāko nomas maksu, atsakās slēgt nomas līgumu, iznomātājam ir tiesības piedāvāt slēgt nomas līgumu Izsoles dalībniekam, kurš ir piedāvājis nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu pašvaldības tīmekļvietnē
6.7. Izsoles dalībnieks, kurš piedāvājis nākamo augstāko nomas maksu, atbildi uz piedāvājumu sniedz 10 darbdienu laikā pēc tā saņemšanas dienas. Ja Izsoles dalībnieks piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā Izsoles dalībnieks līgumu neparaksta vai rakstiski nepaziņo par atteikumu slēgt nomas līgumu ar iznomātāju, ir uzskatāms, ka Izsoles dalībnieks no nomas līguma slēgšanas ir atteicies, un rīkojama jauna nomas tiesību izsole.
6.8. Papildus nosolītajai nomas maksai nomniekam jāmaksā pievienotās vērtības nodoklis un nekustamā īpašuma nodoklis  un citi ar nekustamo īpašumu saistītie maksājumi LR normatīvajos aktos paredzētajā  apmērā un kārtībā. Nomas maksa jāsāk maksāt no līguma noslēgšanas dienas.

7. Nenotikušas izsoles
Izsoles organizētājs pieņem lēmumu par izsoles atzīšanu par nenotikušu:
7.1. ja uz izsoli nav pieteicies neviens izsoles dalībnieks;
7.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;
7.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
7.4. ja neviens dalībnieks nav pārsolījis izsoles sākumcenu;
7.5. ja izsolāmo mantu nosolījusi persona, kurai nav bijušas tiesības piedalīties izsolē.

8. Izsoles rezultātu apstrīdēšana.
Sūdzības par izsoles rīkotāja darbībām var iesniegt Dienvidkurzemes novada pašvaldībai 7 (septiņu) dienu laikā pēc izsoles dienas.

Komisijas priekšsēdētājs						G.Brūders



Ar noteikumiem iepazinās izsoles dalībnieki:           


  _________________________________________/_________________/
 (jurid.pers.nosaukums, pārstāvis/fiz.pers.vārds, uzvārds)       (paraksts) 


  _________________________________________/_________________/
 (jurid.pers.nosaukums, pārstāvis/fiz.pers.vārds, uzvārds)       (paraksts) 



  _________________________________________/_________________/
 (jurid.pers.nosaukums, pārstāvis/fiz.pers.vārds, uzvārds)       (paraksts) 

1.pielikums 
pašvaldībai  piederoša nekustamā īpašuma 
Aizputes ielā 6, Priekulē, Dienvidkurzemes novads,   
nomas tiesību izsoles noteikumiem


Dienvidkurzemes novada pašvaldībai
Lielajā ielā 54, Grobiņā, Dienvidkurzemes novadā

__________________________________________
fiziskas personas vārds, uzvārds, personas kods
juridiskas personas nosaukums, reģistrācijas numurs

___________________________________________________
fiziskas personas deklarētā dzīvesvieta
juridiskas personas juridiskā adrese

___________________________________________________
pilnvarotas personas (pārstāvja) vārds, uzvārds, personas kods

__________________________________________
                                                                           e-pasta adrese 

__________________________________________
                                                                       tālruņa numurs 

PIETEIKUMS
nomas tiesību izsolei
__________________________________________________________________________________________________________________________________________________________________________________________
______________________________________________________________
______________________________________________________________
Apstiprinu, ka esmu iepazinies/-usies ar izsoles noteikumiem un piekrītu tā nosacījumiem, tie ir saprotami un iebildumu un pretenziju nav.

______________________________________________________________
/pieteikumu sagatavošanas vieta un datums/*			/paraksts un tā atšifrējums/*
Šajā pieteikumā jānorāda visa nepieciešamā un pretendenta rīcībā esošā informācija atbilstoši izsoles noteikumu 4.punktam.

Esmu informēts/a par  manu fizisko personas datu apstrādi, ko veic Dienvidkurzemes novada pašvaldība, ievērojot Vispārīgās datu aizsardzības regulas prasības un tam, ka dati tiks apstrādāti tādā apjomā, kādā tas nepieciešams iesniegumā pieprasītās informācijas izskatīšanai un atbildes sniegšanai. Apliecinu, ka sniedzu patiesu un faktiskajai situācijai atbilstošu informāciju. Savukārt, iesniedzot iesniegumu, kas saistīts ar trešo personu datiem, apliecinu, ka esmu tiesīgs lūgt šo trešo personu datu apstrādi. 
[bookmark: _Hlk124406751]* Pašrocīgs datums un paraksts nav nepieciešams, ja dokuments parakstīts ar drošu elektronisko parakstu, kas satur laika zīmogu. Datu pārzinis ir Dienvidkurzemes novada  pašvaldība, reģistrācijas Nr.90000058625, adrese: Lielā iela 54, Grobiņa, Dienvidkurzemes novads, LV-3430, tālr.63490458, 29447641; e-pasta adrese: pasts@dkn.lv, kas veiks personas datu apstrādi ar nolūku izskatīt un atbildēt uz šo iesniegumu. 
Papildus informāciju par  minēto personas datu apstrādi var  iegūt Dienvidkurzemes novada pašvaldības tīmekļa vietnē www.dkn.lv, sadaļā – Pašvaldība / Personas datu aizsardzība vai  iepazīstoties klātienē Dienvidkurzemes  novada pašvaldības klientu apkalpošanas centrā.

2.pielikums
[bookmark: _Hlk121352013]TELPU NOMAS LĪGUMS Nr.________

Priekule	Parakstīšanas datums ir pēdējā pievienotā
droša elektroniskā paraksta un tā
laika zīmoga datums vai datums

SIA „Priekules nami”, reģ. Nr. 42103020465, turpmāk – Iznomātājs, juridiskā adrese Ķieģeļu iela 2A, Priekule, Dienvidkurzemes novads, LV-3434, kuru uz statūtu pamata pārstāv tās valdes locekle Arta Brauna, no vienas puses,  un 
Vārds, Uzvārds/Nosaukums, personas kods _______-_________/Reģ. Nr._______, deklarētā/juridiskā adrese _______ turpmāk –“Nomnieks”, no otras puses, abi kopā turpmāk tekstā saukti Puses, pamatojoties uz:
Dienvidkurzemes novada pašvaldības domes 24.09.2026. sēdes lēmumu Nr.570 “Par nekustamā īpašuma Aizputes ielā 6, Priekulē, nedzīvojamās telpas Nr.11, 13,9 m² platībā, nodošanu nomas tiesību izsolē” (turpmāk – Lēmums),
Dienvidkurzemes novada pašvaldības īpašuma atsavināšanas un izsoļu komisijas 2026. gada __.____ sēdes lēmumu Nr.__ “Par ________________________________”, noslēdz šo līgumu (turpmāk – Līgums):
1. LĪGUMA PRIEKŠMETS
1.1. Iznomātājs nodod, bet Nomnieks pieņem atlīdzības lietošanā nekustamā īpašuma Aizputes iela 6, Priekule, Dienvidkurzemes novads, kadastra Nr.64155060004, nedzīvojamo telpu Nr.11 – 13,9 m2 platībā, telpu grupas kadastra apzīmējums  64150060056001011 (turpmāk - Telpa), atbilstoši Līgumam pievienotajai shēmai (Līguma 1.pielikums). 
1.2. Nekustamais īpašums pieder Dienvidkurzemes novada pašvaldībai un ir reģistrēts Zemesgrāmatā.
1.3. Telpas izmantošanas mērķis, atbilstoši Lēmumam: komercdarbības veikšanai.
1.4. Telpas nodošana tiek noformēta ar Telpu nodošanas - pieņemšanas aktu (Līguma 2.pielikums), kuru Puses parakstīs 5 (piecu) darba dienu laikā no Līguma spēkā stāšanās dienas, un tas kļūs par Līguma neatņemamu sastāvdaļu.
1.5. Telpa tiek nodrošināta ar šādām inženierkomunikācijām un komunālajiem pakalpojumiem: 
1.5.1. elektroapgādi;
1.5.2. siltumapgādi;
           1.5.3. ūdensapgādi un kanalizāciju koplietošanas telpās.

2. LĪGUMA TERMIŅŠ
2.1. Līguma darbības termiņš no līguma noslēgšanas brīža līdz 2035. gada 31. decembrim.

3. NORĒĶINU KĀRTĪBA
3.1. Nomnieks maksā Iznomātājam Telpas nomas maksu _____EUR mēnesī (_____________ eiro 00 centi). Nomas maksai pievienojams pievienotās vērtības nodoklis (PVN), atbilstoši spēkā esošajiem normatīvajiem aktiem.
3.2. Nomas maksa maksājama 2.1.apakšpunktā noteiktajā Līguma darbības termiņā.
3.3. Iznomātājs sagatavo rēķinu un nosūta to Nomniekam līdz kārtējā mēneša 15.datumam uz Nomnieka e-pasta adresi ______vai e-adresi, izmantojot Iznomātāja e-pasta adresi: _______________ Pēc Nomnieka rakstiska iesnieguma saņemšanas rēķinu nosūtīšanas adrese var tikt mainīta. Puses vienojas, ka rēķini tiek sagatavoti elektroniski un derīgi bez paraksta.
3.4. Nomas maksa par iepriekšējo kalendāro mēnesi maksājama līdz nākamā mēneša 25.datumam ar pārskaitījumu norēķinu kontā, saskaņā ar Iznomātāja izrakstīto rēķinu. Nomas maksu var veikt arī avansā. Rēķina nesaņemšana nevar būt par pamatu nomas maksas samaksas kavējumam.
3.5. Ja Nomnieks kavē šajā līgumā noteikto maksājumu samaksu, tai skaitā nomas maksu, komunālo pakalpojumu apmaksu, kā arī citus saskaņā ar izrakstīto rēķinu maksājamos maksājumus, Nomnieks maksā Iznomātājam nokavējuma naudu 0,1% (nulle komats viens procents) apmērā no kavētās maksājuma summas par katru nokavējuma dienu.
3.6. Nomnieks maksā nekustamā īpašuma nodokli par Telpu proporcionāli nomātajai platībai Dienvidkurzemes novada pašvaldībai.
3.7. Nomnieks papildus nomas maksai maksā apsaimniekošans izdevumus un komunālos maksājumus:
3.7.1. par patērēto elektroenerģiju, proporcionāli nomātajai platība  (EUR/m2) – 
          Iznomātājs nodrošina elektrību bez atsevišķa skaitītāja, pēc piestādītā rēķina;
3.7.2. par apkuri, proporcionāli nomātajai platība (EUR/m2) – Iznomātājs nodrošina  
          bez atsevišķa skaitītāja, pēc piestādītā rēķina;
3.7.3. par patērēto ūdeni (uz vienu cilvēku par 1 m3 ) – Iznomātājs nodrošina 
          bez atsevišķa skaitītāja, pēc piestādītā rēķina;
3.7.4. par sadzīves atkritumu savākšanu (vienu cilvēku par 1 m3 ) – Iznomātājs 
                nodrošina bez atsevišķa līguma, pēc piestādītā rēķina.
3.8. Iznomātājs ir tiesīgs vienpusēji mainīt nomas maksu, ja grozījumi normatīvajos aktos vai Iznomātāja iekšējos normatīvajos aktos, kas regulē nedzīvojamo telpu nomas maksas aprēķināšanas kārtību, nosaka izmaiņas nomas maksas aprēķinā. Šādas izmaiņas ir saistošas Nomniekam no dienas, kad attiecīgie grozījumi stājušies spēkā. Iznomātājs veic nomas maksas pārrēķinu, negrozot šo Līgumu.
3.9. Ievērojot to, ka Līgums ir noslēgts uz laika posmu, kas ilgāks par 6 (sešiem) gadiem: 
3.9.1. Iznomātājs vienpusēji pārskata Telpas nomas maksas apmēru ne retāk kā reizi 6 (sešos) gados un maina nomas maksu, ja pārskatītā nomas maksa ir augstāka par līdzšinējo nomas maksu, atbilstoši sertificēta nekustamā īpašuma vērtētāja noteiktajai tirgus nomas maksai;
3.9.2. pārskatītā un mainītā nomas maksa stājas spēkā 30 (trīsdesmitajā) dienā no dienas, kad attiecīgais paziņojums nosūtīts Nomniekam;
3.9.3. ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.

4. IZNOMĀTĀJA PIENĀKUMI UN TIESĪBAS 
4.1. [bookmark: _Hlk121349440]Iznomātājs garantē Nomniekam iespēju izmantot Telpu Līguma 1.3. apakšpunktā noteiktajam izmantošanas mērķim un 2.1.apakšpunktā noteiktajā termiņā.
4.2. Iznomātājs apņemas: nepasliktināt Nomniekam Telpas lietošanas tiesības.
4.3. Iznomātājam ir tiesības:
4.3.1. pārbaudīt Telpas stāvokli un Telpas izmantošanu, atbilstoši Līguma nosacījumiem, iepriekš vienojoties par laiku;
4.3.2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;
4.3.3. prasīt samaksāt visus nodokļus un maksājumus, saskaņā ar Līgumu.
5. NOMNIEKA PIENĀKUMI UN TIESĪBAS 
5.1. Nomniekam ir pienākums:
5.1.1. saudzīgi izturēties pret ēku, kurā atrodas Telpa,  un tai piegulošo teritoriju;
5.1.2. nepieciešamības gadījumā veikt Telpas kārtējo remontu un citus uzturēšanas darbus uz sava rēķina, pieļaujot Telpas parasto nolietojumu, visu Līguma darbības laiku, par plānotajiem darbiem informējot Iznomātāju,
5.1.3. apmaksāt Iznomātāja sagatavotos rēķinus atbilstoši Līguma noteikumiem.
5.2. Nomnieks apņemas:
5.2.1. Telpu izmantot tikai tam mērķim, kāds ir norādīts Līguma 1.3. apakšpunktā. Telpas izmantošanai citiem mērķiem ir nepieciešama rakstveida Iznomātāja piekrišana;
5.2.2. neveikt Telpas rekonstrukciju vai pārbūvi bez iepriekšējas rakstveida  saskaņošanas ar Iznomātāju, ievērot būvniecības normatīvo aktu prasības;
5.2.3. ievērot normatīvos aktus, Iznomātāja noteikumus un lēmumus, ugunsdrošības noteikumus un citu kompetentu iestāžu prasības;
5.2.4. ievērot kārtību un tīrību Telpā, ēkas koplietošanas telpās un kārtību ēkas piegulošajā teritorijā;
5.2.5. nenodot Telpu apakšnomā.
5.3. Nomniekam ir tiesības:
5.3.1. izmantot Telpu atbilstoši Lēmumā un Līguma 1.3.apakšpunktā noteiktajam izmantošanas mērķim, saņemt no tā visus iegūstamos labumus;
5.3.2. atstājot Telpu paņemt līdzi piederošās mantas un tos Telpas uzlabojumus, kurus var atdalīt bez Telpas ārējā izskata un tehniskā stāvokļa bojāšanas.
5.4. Beidzoties Līguma darbības termiņam vai arī to izbeidzot, Nomniekam Telpa jānodod Iznomātājam ne sliktākā stāvoklī, kādā tās tika pieņemtas.
5.5. Ja uz Telpas atbrīvošanas brīdi  Telpas  stāvoklis  ir  pasliktinājies, tad Nomniekam jāizdara Telpas remonts pēc Iznomātāja saskaņota plāna vai jāapmaksā remonta vērtība, ja Iznomātājs tam piekrīt.
5.6. Nomniekam Telpa jāatbrīvo desmit dienu laikā pēc Līguma darbības termiņa beigām vai arī no Līguma izbeigšanas brīža.
5.7. Kompensāciju par neatdalāmiem uzlabojumiem, Nomnieks var prasīt tikai tajā gadījumā, ja šo uzlabojumu vērtība un raksturs ir ticis rakstveidā saskaņots ar Iznomātāju, un Iznomātājs rakstveidā ir izteicis savu piekrišanu tos kompensēt.
6. LĪGUMA GROZĪŠANA, IZBEIGŠANA PIRMS TERMIŅA UN STRĪDU 
IZSKATĪŠANAS KĀRTĪBA
6.1. Līguma noteikumus var grozīt vai Līgumu izbeigt, pusēm rakstveidā vienojoties. Grozījumi Līgumā stājas spēkā pēc to rakstveida noformēšanas un abpusējas parakstīšanas, tie ir pievienojami Līgumam, un ir neatņemama tā sastāvdaļa.
6.2. Iznomātājs vienpusēji var izbeigt Līgumu pirms termiņa, par to paziņojot Nomniekam vismaz divas nedēļas iepriekš, ja:
6.2.1. Nomnieks izmanto Telpu mērķim, kāds nav paredzēts Līgumā, vai arī pārkāpj 5.daļas nosacījumus; 
6.2.2. Nomnieks ir pieļāvis nomas maksas kavējumus ilgāk par 3 (trīs) mēnešiem.
6.3. Iznomātājam ir tiesības, rakstveidā informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot nomnieka zaudējumus, kas saistīti ar Līguma pirmstermiņa izbeigšanu, ja Telpa Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.
6.4. Ja Iznomātājs vienpusēji atkāpjas no Līguma 6.3.apakšpunktā minētajā gadījumā, Iznomātājs, ievērojot Civillikumu un Līguma nosacījumus, atlīdzina Nomniekam nepieciešamos un derīgos izdevumus, ko Nomnieks veicis Nomas objektā  un saskaņojis ar Iznomātāju.
6.5. Nomnieks var pirms termiņa izbeigt Līgumu, rakstveidā informējot Iznomātāju vismaz 1 (vienu) mēnesi iepriekš.
6.6. [bookmark: _Hlk239062006]Pusēm ir tiesības vienpusēji atkāpties no Līguma izpildes, ja Līgumu nav iespējams izpildīt vai veikt maksājumus šādu iemeslu dēļ:
6.6.1. Līguma otrai pusei vai tās valdes/padomes loceklim, patiesā labuma guvējam, pārstāvēttiesīgai personai, prokūristam, personai, kas pilnvarota pārstāvēt Līguma otru pusi filiāles darbībās, vai personālsabiedrības biedram ir piemērotas starptautiskās vai nacionālās sankcijas;
6.6.2. ir radušās pamatotas aizdomas, ka Līguma otra puse ir veikusi darbības, kas vērstas uz sankciju režīma neievērošanu, apiešanu vai sadarbošanos ar sankciju subjektiem.
6.6.3. ir piemērotas būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.7. Izbeidzot Līgumu Telpas nodošana notiek saskaņā ar Telpu nodošanas un pieņemšanas aktu  (Līguma 2.pielikums).
6.8. Domstarpības Līguma darbības laikā risina sarunu ceļā. Ja vienošanos nevar panākt, strīds ir risināms tiesā atbilstoši Latvijas Republikā spēkā esošo normatīvo aktu prasībām.
7. NOSLĒGUMA NOSACĪJUMI
7.1. [bookmark: _Hlk139910174]Līgumā neparedzētas attiecības tiek regulētas saskaņā ar spēkā esošajiem tiesību aktiem.
7.2. Līgums stājas spēkā, kad to parakstījušas abas Puses, un darbojas līdz Pušu saistību pilnīgai izpildei.
7.3. Atbildīgā persona par Līguma izpildi no Iznomātāja puses ir SIA “Priekules nami”______________, tālr. ________, e-pasts: ____________.
7.4. Atbildīgā persona par Līguma izpildi no Nomnieka puses ir Vārds Uzvārds, tālr. _______, e-pasts: _________.
7.5. Katra Puse 3 (trīs) darba dienu laikā elektroniski informē otru Pusi par atbildīgo personu maiņu Līguma darbības laikā.
7.6. Puses neatbild par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihijas, ugunsgrēks, militāras akcijas). 
7.7. [bookmark: _Hlk139910867]Līgums sagatavots uz 2 (divām) lapām, 2 (divos) oriģinālos un identiskos eksemplāros ar diviem pielikumiem, atrodas glabāšanā pa vienam eksemplāram katrai pusei. Visiem eksemplāriem ir vienāds juridiskais spēks. VAI Līgums sagatavots elektroniska dokumenta veidā un parakstīta ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.

8. PUŠU REKVIZĪTI UN PARAKSTI

	IZNOMĀTĀJS:
	
	NOMNIEKS:

	SIA “Priekules nami”
Reģ. Nr.: 42103020465
PVN maksātāja reģ. Nr.:  LV 42103020465
Juridiskā adrese: Ķieģeļu iela 2A, Priekule, Dienvidkurzemes nov., LV-3434
	
	Vārds, Uzvārds/ Nosaukums___
personas kods/ Reģ. Nr._______
Adrese
tālr. 
epasts:  


	
	
	

	*PARAKSTS
	
	*PARAKSTS

	
	
	

	Valdes locekle A.Brauna
	
	Vārds, Uzvārds


	
	
	


Parakstīšanas datums___________         Parakstīšanas datums___________



1.PIELIKUMS
___________TELPU NOMAS LĪGUMAM Nr. __
 
	Aizputes iela 6, Priekule,
nedzīvojamā telpa Nr.11, 
kadastra apzīmējums 64150060056001011_13,9 m²

	

	 [image: ]


Sagatavoja Nekustamā īpašuma speciālista I.Lācīte


	[bookmark: _Hlk126245416]IZNOMĀTĀJS:
	
	NOMNIEKS:

	
	
	

	
	
	

	
	
	

	Valdes locekle A.Brauna
	
	                  Vārds, Uzvārds


2.PIELIKUMS
___________TELPU NOMAS LĪGUMAM Nr. ______

Telpas nodošanas un pieņemšanas akts

Priekule	__.__.202__

SIA „Priekules nami”, reģ. Nr. 42103020465, turpmāk – Iznomātājs, juridiskā adrese Ķieģeļu iela 2A, Priekule, Dienvidkurzemes novads, LV-3434, kuru uz statūtu pamata pārstāv tās valdes locekle Arta Brauna, no vienas puses un
Vārds, Uzvārds/ Nosaukums, personas kods / Reģ. Nr.________, deklarētā/juridiskā adrese _______________(turpmāk – Nomnieks) no otras puses, kopā sauktas Puses,
ņemot vērā starp Pusēm __.__.2026. noslēgto Telpu nomas līgumu Nr. __ (turpmāk – Līgums), Puses paraksta šāda satura Nomas objekta nodošanas un pieņemšanas aktu (turpmāk – Akts):
1. Iznomātājs nodod, bet Nomnieks pieņem atlīdzības lietošanā Telpu, kas sastāv no nedzīvojamās telpas Nr.11 – 13,9 m2 platībā, telpu grupas kadastra apzīmējums  64150060056001011, nekustamā īpašumā Aizputes iela 6, Priekule, Dienvidkurzemes novads, kadastra Nr. 64155060004, komercdarbības pakalpojumu sniegšanai.
2. Nomnieks ir iepazinies ar Telpas stāvokli un novērtē to kā atbilstošu Līguma noteikumiem un apliecina, ka Nomniekam pret Iznomātāju nav nekāda rakstura pretenziju. 
4. Iznomātājs nodod Nomniekam: (piem. durvju atslēgu u.c.)_______________
5. Akts ir sagatavots un parakstīts 2 (divos) eksemplāros, pa 1 (vienam) eksemplāram katrai Pusei. Abiem eksemplāriem ir vienāds juridisks spēks.

	IZNOMĀTĀJS:
	
	NOMNIEKS:

	SIA “Priekules nami”
Reģ. Nr.: 42103020465
Juridiskā adrese: Ķieģeļu iela 2A, Priekule, Dienvidkurzemes nov.,
LV-3434
	
	Vārds, Uzvārds/Nosaukums
personas kods/ Reģ. Nr.
Adrese
tālr. 
epasts: 


	
	
	

	
	
	

	Valdes locekle A.Brauna
	
	Vārds, Uzvārds

	
	
	

	Parakstīšanas datums__________
	
	Parakstīšanas datums________

